Kirhenšteina Ministru kabinets

Augusta Kirhenšteina vadībā Latvijas Republikas Ministru kabinets darbojās laika posmā no  līdz . Tā bija okupācijas varas iecelta marionešu valdība, kuras mērķis bija sagatavot Latvijas pievienošanu PSRS. Valdība tika sastādīta PSRS vēstniecībā Rīgā, daļa tās locekļu jau iepriekš bija sadarbojušies ar Padomju Savienības izlūkdienestu. Tā bija pēdējā Latvijas Republikas valdība starpkaru periodā, kas darbojās līdz Latvijas PSR Tautas komisāru padomes izveidei pēc Latvijas inkoporācijas PSRS sastāvā.

 Ministru kabinets 
 Portrets Vārds, uzvārds Profesija, amats Pilnvaru termiņš Piezīmes Ministru prezidents 80px Augusts Kirhenšteins mikrobiologs, LU Seruma stacijas direktors  —   Ārlietu ministrs 80px Augusts Kirhenšteins mikrobiologs, LU Seruma stacijas direktors  —   Finanšu ministrs 80px Kārlis Karlsons ķīmiķis, Brocēnu cementa fabrikas galvenais inženieris  —  Iekšlietu ministrs 80px Vilis Lācis rakstnieks, laikraksta "Jaunākās Ziņas" štata līdzstrādnieks  —  Izglītības ministrs 80px Paulis Lejiņš agronoms, Jelgavas Lauksaimniecības akadēmijas profesors  —  Kara ministrs 80px Roberts Dambītis atvaļinātais ģenerālis  —  Sabiedrisko lietu ministrs 80px Pēteris Blaus žurnālists, laikraksta "Jaunākās Ziņas" redaktors  —  Satiksmes ministrs 80px Jānis Jagars inženieris, biroja "Technocentrs" direktors  —  Tautas labklājības ministrs 80px Jūlijs Lācis žurnālists, izdevumu "Jaunākās Ziņas" un "Atpūta" līdzstrādnieks  —  Tieslietu ministrs 80px Juris Pabērzs jurists, Daugavpils apgabaltiesas vicepriekšsēdis  —  Tirdzniecības un rūpniecības ministrs 80px Jānis Vanags agronoms, Valsts Pūres saimniecības direktors  —  Zemkopības ministrs 80px Jānis Vanags agronoms, Valsts Pūres saimniecības direktors  — 

Vienām no pēdējām Kirhenšteina vadītā Latvijas Republikas Ministru kabineta 1940. gada 14. augustā valdības sēdē papildus minētajiem piedalījās arī:

 Ārlietu ministra biedrs Andrejs Jablonskis
 Iekšlietu ministra biedrs Vikentijs Latkovskis
 Valsts kontrolieris Arnolds Tabaks
 Finansu ministra biedrs Eduards Leitmanis
 Izglītības ministra 1. biedrs Jānis Lieknis
 Izglītības ministra 2. biedrs Pēteris Valeskalns
 Zemkopības ministra biedrs Rūdolfs Blaus
 Valsts kancelejas direktora v.i. Vilis Stalažs

 Vēsture 
Valdību PSRS vēstniecībā ar vietējo izlūkdienesta aģentu palīdzību izveidoja 1940. gada 20. jūnija vakarā, 21. jūnijā šīs valdības sastāvu publicēja presē. Sākumā šajā valdībā bija tikai 7 ministri, viens ministra biedrs, kā arī armijas komandieris. Zināms, ka četri no viņiem (Pēteris Blaus, Roberts Kļaviņš, Vikentijs Latkovskis, Vilis Lācis) un, iespējams, arī Roberts Dambītis bija saistīti ar PSRS specdienestiem. Savukārt Augusts Kirhenšteins, Jānis Jagars un Pēteris Blaus bija aktīvi "Kulturālās tuvināšanās biedrības ar Soc. Padomju Republiku Savienības tautām" biedri. Pārējie šīs valdības locekļi bija "kreisās inteliģences" pārstāvji (Jūlijs Lācis, Juris Pabērzs).

1940. gada jūlijā šīs valdības sastāvs tika vairākkārt papildināts gan ar Latvijas KP pārstāvjiem (Andrejs Jablonskis, Kārlis Karlsons, Nikolajs Priede, Arnolds Tabaks, Jānis Vanags), gan no PSRS atbraukušajiem latviešiem (Rūdolfs Blaus, Eduards Leitmanis, Pēteris Valeskalns), gan arī citiem "kreisās inteliģences" pārstāvjiem (Paulis Lejiņš, Jānis Lieknis). Kopumā līdz 1940. gada augustam Kirhenšteina valdībā darbojās 19 cilvēki.

Jau 27. jūlijā Nikolajs Priede tika arestēts, jo viņš tika turēts aizdomās kā "provokators".Okupācija un Kirhenšteina valdība

 Likvidācija 
Pēc Latvijas aneksijas 1940. gada augustā Kirhenšteina valdība tika likvidēta, jo darbu uzsāka Latvijas PSR Tautas komisāru padome Viļa Lāča vadībā.
Divi bijušās valdības locekļi tika nogalināti 1941. gadā — Jūlijs Lācis un Roberts Kļaviņš, bet 1943. gadā tika apcietināts Pēteris Blaus.

 Ierosinājums atņemt valsts apbalvojumus 
2024. gada 10. aprīļa sēdē Valsts prezidents Edgars Rinkēvičs un Ordeņu kapituls izskatīja biedrības "Publiskās atmiņas centrs" iesniegumu par Triju Zvaigžņu ordeņu atņemšanu sešiem Kirhenšteina valdības locekļiem: tieslietu ministram Jurim Pabērzam, satiksmes ministram Jānim Jagaram, izglītības ministram Paulim Lejiņam, sabiedrisko lietu ministram Pēterim Blauam, kara ministram Robertam Dambītim un Ministru prezidentam Augustam Kirhenšteinam.
Ieniegumu noraidīja, jo Valsts apbalvojumu likums neparedz valsts apbalvojumu atņemšanu pēc apbalvotā nāves.Triju Zvaigžņu ordeņus sešiem Kirhenšteina valdības locekļiem neatņems lsm.lv 2024. gada 18. aprīlī

 Atsauces 

Kategorija:Latvijas Republikas Ministru kabineti